El Teatre del Círculo Católico acull una excepcional adaptació de “La Celestina”, a càrrec de Carles Recio
2025-07-24

Una versió excepcional del clàssic de “La Celestina”, de Fernando de Rojas, serà posada en escena dissabte que ve 17 de gener a les 17:30 hores en el teatre del Círculo Católico San Roque; una versió que arriba de la mà de Carles Recio i que serà posada en escena per Kojani Teatre, davall la direcció de la burjassotera Amparo Pastor.

Aquesta renovada Celestina “converteix l’obra de Rojas, cruel i tràgica, en un conte de fades on la Celestina, que representa la pròpia Amparo Pastor, es converteix en un fada/bruixota protectora del bon amor”, tal com han assenyalat fonts del teatre.

La Celestina Infantil és el nom de l’obra que es posarà en escena en la qual també intervindran Ilion Trebicka, Desampa Embuena, Tamara Moraga, César Vercher, Ania Hernández i Eros Recio, fill de l’escriptor d’aquesta especial adaptació del clàssic de Rojas que trepitja per primera vegada les taules del Círculo Católico. Actor amb síndrome de Down, Eros fa un paper gesticular amb ball inclòs interpretant al cèlebre i apost Calixto. En la representació, segons les mateixes fonts, destaca també la interpretació d’Ilion, ja que es tracta d’un actor libanés.

Tot l’elenc d’actors realitza una gran posada en escena d’aquesta especial Celestina que, de ben segur, no deixarà indiferent al públic del Círculo Católico. En la part tècnica, es compta també amb la inestimable ajuda de José Luis Sanz “El Cigalo”, Margarita Serra, Pasba i José Vicente Fábregues.